Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Yhdysvaltojen aloite -
islamistisen Hamasin tuomitsemiseksi YK:n yleiskokouksessa kaatui.
Hamas olisi tuomittu Israeliin kohdistuvista raketti-iskuistaan.
Päätöslauselma-aloite ei saanut vaadittua 2/3-määräenemmistöä.
Islamistisen Hamasin on määrä saada -
toinen yhteensä kuudesta Qatarin myöntämästä rahoituserästä.
Pääministeri Netanjahu: Se, että Hizbollah ja Iran -
eivät ole onnistuneet hankkimaan tuhansia täsmäohjuksia Libanoniin, -
on Israelin puolustuslaitoksen jatkuvien toimien ansiota.
Yhdysvaltojen aloite -
islamistisen Hamasin tuomitsemiseksi YK:n yleiskokouksessa kaatui.
Hamas olisi tuomittu Israeliin kohdistuvista raketti-iskuistaan.
Esitys sai yleiskokouksen äänienem- mistön taakseen, muttei saavuttanut -
läpimenoon vaadittavaa kahden kolmasosan määräenemmistöä.
Kaikkiaan 87 maata, mukaan lukien kaikki EU-maat, -
puolsi päätöslauselmaluonnosta.
Alunperin 33 maata pidättäytyi äänestämästä, -
mutta Afganistan vaati saada muuttaa ääntään, -
joten lauselmaa vastustaneiden määrä nousi lopulta 57:stä 58:aan.
Lauselmaa vastustivat mm. Venäjä ja Kiina, -
jotka eivät luokittele Hamasia terrorijärjestöksi.
Yhdysvaltain YK-lähettiläs Nikki Haley totesi, -
että YK on tuominnut Israelin vuosien varrella yli 500 kertaa, -
mutta islamistista Hamasia ei kertaakaan.
On antisemitismiä räikeimmillään väittää, että terrorismi -
ei ole terrorismia, jos se kohdistuu juutalaisvaltioon, Haley lisäsi.
Israelin ja palestiinalaisten välisen rauhan edistäminen vaatii, -
että maailman on kyettävä tuomitsemaan Hamas yksimielisesti.
Ennen kuin yleiskokous voi uskottavasti edistää -
kompromissia ja sovintoa palestiinalaisten ja Israelin välille, -
sen on tuomittava Hamasin terrorismi yksiselitteisesti ja ehdoitta.
Israel syytti päätöslauselmaa vastustaneita maita -
äänestyksen häpeämättömästä politisoimisesta.
Samalla Israelin YK-lähettiläs totesi, että valtaenemmistö YK:ssa -
otti kuitenkin voimakkaan ja rohkean kannan tuomitessaan Hamasin.
Palestiinalaisten YK-lähettiläs syytti äänestyksen jälkeen Yhdysvaltoja -
terrorismiaiheen hyödyntämisestä. Hän väitti, että lauselmaesitys oli -
kyyninen, puolueellinen ja räikeä yritys "häpäistä palestiinalaiset julkisesti".
Palestiinalaislähettiläs, joka siis edustaa Länsirannan hallintoa, -
pidättäytyi kuitenkin ilmaisemasta tu- keaan kilpakumppanilleen Hamasille.
Äänekkäin tuki terroristijärjestö Hamasille tuli Iranilta.
Hamas on legitiimi vastarintaliike, -
joka käy kamppailua alueensa vapauttamiseksi, julisti Iran.
Se korosti, että kaikki keinot Israelin ― "ulkomaisen maahantunkeutujan" ―
karkottamiseksi alueelta ovat laillisia.
Hamas on legitiimi vastarintaliike, joka käy kamppailua -
palestiinalaisalueen vapauttamiseksi ulkomaisen miehityksen käsistä.
Hamas on irrottamaton osa palestiinalaista kansaa.
Se puolustaa palestiinalaissiviilejä Israelin sotilaalliselta aggressiolta.
Tämä on kansainvälisen lain nojalla oikeutettua toimintaa.
Pääministeri Netanjahu ylisti päätös- lauselmaesitystä puoltaneita maita.
Hän alleviivasi lausunnossaan, -
että vaikka kahden kolmasosan enemmistö jäikin saavuttamatta, -
kyseessä oli kuitenkin ensimmäinen kerta, -
kun maiden enemmistö äänesti Hamasia vastaan.
Muita aiheita: Hamasin on määrä saada -
toinen yhteensä kuudesta Qatarin myöntämästä rahoituserästä.
Summa on tarkoitettu Hamasin siviilityöntekijöiden palkkoihin -
ja tueksi noin 50 000:lle avun tarpeessa olevalle perheelle.
Qatar on sitoutunut lähettämään Gazaan puolen vuoden sisällä -
yhteensä n. 50 miljoonaa dollaria. Osana Israelin ja Qatarin järjestelyä -
Israel hylkäsi listalta 5 000 Hamasin työntekijää.
Kaikkien tukeen oikeutettujen on määrä saada 100―1 200 dollaria.
Qatarin lähettiläs Mohammed al-Emadi saapui eilen Gazaan -
tapaamaan Hamas-johtaja Ismail Haniyaa tämän kotiin.
Heidän keskustelunsa koski Qatarin lupaamien varojen siirtoa.
TV7 kuuli eräältä Hamas-lähteeltä, -
että palestiinalaishallinto ei suostu osallistumaan varojensiirtoon.
Egyptin johdolla keskustellaan nyt -
vaihtoehtoisista järjestelyistä Qatarin lupauksen toteuttamiseksi.
Sitten tilanteesta Israelin Libanonin-vastaisella rajalla: -
YK:n UNIFIL-joukoista vahvistettiin, -
että israelilaisen Metulan kaupungin kupeesta on löydetty hyökkäystunneli.
UNIFIL kuvasi tapausta vakavaksi kehityssuunnaksi.
UNIFILin komentajan mukaan UNIFIL on yhteydessä molempiin osapuoliin -
ja aikoo informoida Libanonin viranomaisia löydöksestä.
UNIFILin komentaja, kenraalimajuri Stefano Del Col tutustui alueeseen -
Israelin puolustusvoimien pohjoisen komentoalueen johtavan upseerin -
Joel Strickin seurassa.
Strick vaati Libanonin armeijaa ja UNIFILia tuhoamaan tunnelin, -
joka on kaivettu Libanonin puolelta Israelin alueelle.
Pääministeri Netanjahu sanoi, että se, että Hizbollah ja Iran -
eivät ole onnistuneet hankkimaan tuhansia täsmäohjuksia Libanoniin, -
on Israelin puolustuslaitoksen jatkuvien toimien ansiota.
Netanjahu puhui presidentin asunnolla Jerusalemissa -
Mossadin agenteille järjestetyssä juhlatilaisuudessa. Hän korosti, -
että Israel aikoo jatkossakin suojella turvallisuusintressejään -
kaikin tarvittavin keinoin.
Pohjoisrintamalla Hizbollahilla on käytössään kaksi välinettä: -
tunnelit ja aseet. Tunneleista olemme parhaillaan hankkiutumassa eroon.
Hizbollahilla on asearsenaalissaan ensinnäkin tavanomaisia raketteja.
Mutta niiden lisäksi se havittelee eritoten täsmäaseita, joilla se voi -
osua kymmenen metrin säteellä esimerkiksi tähänkin huoneeseen.
Tämä taas muuttaa voimatasapainoa radikaalisti.
Suunnitelmiensa mukaan Hizbollahilla -
olisi pitänyt tähän mennessä olla hallussaan jo tuhansia täsmäaseita, -
mutta nyt heillä on niitä vain muutamia kymmeniä.
Syy siihen löytyy tästä huoneesta: -
Mossad, Israelin puolustusvoimat ja koko turvallisuuslaitos.
Olemme kyenneet merkittävässä määrin -
estämään heitä hankkimasta näitä aseita.
Washingtoniin: Yhdysvaltain presidentti Donald Trump -
sanoi juutalaisen hanukka-juhlan kynttilänsytytysseremoniassa, -
että USA aikoo pysyä hänen hallin- tonsa johdolla aina Israelin tukena.
Trump korosti, että USA aikoo suo- jella liittolaistaan etenkin Iranilta, -
joka julkeasti huutaa kuolemaa Amerikalle ja Israelille -
ja on uhannut kerta toisensa jälkeen tuhota juutalaisvaltion.
Lähdimme pois kamalasta Iranin ydinsopimuksesta.
Se oli kamala sopimus, jota ei olisi koskaan pitänyt tehdä.
Asetimme Iranille myös kaikkien aikojen tiukimmat pakotteet.
Näin tiukkoja pakotteita ei ole asetettu kai juuri kenellekään aikaisemmin.
Emme saa koskaan antaa Iranin hankkia ydinasetta tai -pommia.
Maailman johtavan terrorismin tukijan, joka huutaa kuolemaa Amerikalle -
ja uhkaa Israelia jatkuvasti tuholla ja kuolemalla, -
ei tule milloinkaan saada käsiinsä maailman tappavinta asetta.
Emme anna sen tapahtua.
Valkoisen talon hanukka-juhla järjestettiin tasan vuosi sen jälkeen, -
kun Trump tunnusti virallisesti Jerusalemin Israelin pääkaupungiksi.
USA:n Israelin-suurlähettiläs David Friedman -
kuvasi aiemmin päivällä Trumpin päätöstä -
Israelin itsenäisyyden ajan tärkeimmäksi poliittiseksi voitoksi.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa, shabat shalom! Maanantaihin.
Suomennos: Sirpa Bågman